kardosdrur/scandi-wiki huggingface dataset:
Abdul Khattab

Abdul Khattab (født 20. marts 1993) er en dansk professionel bokser i mellemvægt. Han er af palæstinensisk oprindelse og født og opvokset i den palæstinensiske flygtningelejr Ein el-Hilweh i Libanon, men kom til Danmark i 2001 og er siden blevet dansk statsborger. Han begyndte at bokse i CIK Boksning  som 10-årig i 2004. Han har været nordisk mester, seksdobbelt Danmarksmester, Årets Bokser og nævnes jævnligt som et af de største danske boksetalenter i nyere tid. Siden 2012 har han bokset som professionel.

Baggrund 

Abduls far Bilal Khattab er selv eksbokser, og Abdul har fem brødre, hvoraf de fire også dyrker boksning i forskellige vægtklasser: Ud over lillebroderen Anas Khattab er brødrene Ahmed Khattab  seksdobbelt dansk mester og Jehad Bilal Khattab og Mahmoud Khattab hver femdobbelt dansk mester.

Abdul Khattabs erklærede forbillede er Mikkel Kessler. Deres fælles træner Ricard Olsen har udtalt, at Abdul er bedre end Kessler i samme alder.

Professionelle kampe

Andet 

Abdul Khattab spiller hovedrolle i dokumentarfilmen Skygge bokser fra 2014 instrueret af Mikkel Blaabjerg Poulsen. Filmen følger Abdul over et par år og tegner et nærgående portræt. Filmen blev vist på DR3 i marts 2014.

Ekstern henvisning 

Filmen Skygge Bokser hos Det Danske Filminstitut

Kilder 

Mandlige boksere fra Danmark
English breakfast

English breakfast er en type morgenmad, som kan bestå af bl.a. bacon, røræg, baked beans og stegte pølser. Den er almindelig i Storbritannien og i USA og er ret omfattende.

Det lettere morgenmåltid, der serveres i det øvrige Europa, kaldes i Storbritannien »continental breakfast«. Udvalget er større på hoteller end i private hjem.

Referencer

Eksterne henvisninger 

Madretter
Mad fra Storbritannien
Morgenmad
Østasiatisk birk

 
Østasiatisk birk (Betula davurica) er et mellemstort, løvfældende træ med en grålig bark, som flosser op i store flager. Træet er fuldt hårdført, men bruges mest i parker og arboreter.

Kendetegn 
Østasiatisk birk er et mellemstort, løvfældende træ med en opret, noget kroget vækst og opstigende hovedgrene. Barken er først rødbrun med tottet hårbesætning. Senere bliver den mørkebrun, blank og hårløs, men træt besat med harpikskirtler. Gamle grene og stammer får efterhånden en brunsort, skorpet bark. Knopperne sidder spredt stillet, og de er spidse og grønne med brune skælkanter. Bladene er ægformede med uregelmæssig og dobbelt savtakket rand. Oversiden er mørkegrøn og glat, mens undersiden er lyst grågrøn med harpikskirtler langs bladribberne. Blomstringen foregår juni-juli, hvor man finder de hunlige blomster samlet i oprette eller overhængende, smalt cylindriske rakler, mens de hanlige blomster sidder samlet i lange, hængende rakler. Blomsterne er reducerede, som det ofte ses hos vindbestøvede planter. Frugterne er nødder, der er forsynet med tynde vinger.

Rodsystemet består af højtliggende og flad strygende hovedrødder, der ofte er sammenvoksede. Siderødderne er ligeledes højtliggende.

Træet når i sin hjemegn en højde på ca. 20 m og en kronediameter på ca. 12 m.

Hjemsted 
Østasiatisk birk har sit naturlige hjemsted i et stort område, der rækker fra Centralasien over Sibirien til Russisk Fjernøsten, Korea, Kina og Japan. Overalt optræder arten i blandede løv- og nåleskove eller rene nåleskove, hvor den vokser på sydhæld blandt bjerge og klippefyldte skråninger.

I løss-områderne nord og nordvest for Beijing findes den i åbne skove sammen med bl.a. Hjertetræ, almindelig kejserbusk, perlebusk, bulet dværgmispel, bungefyr, ellebladet røn, håret glansmispel, kinesisk løn, kinesisk poppel, Larix russica, pagodetræ, sibirisk gran, skyrækker, småbladet buddleja, Syringa sweginzowii og vinget benved

Galleri

Note 

Træer
Haveplanter
Birk
Naleraq

Naleraq, før Partii Naleraq, er et grønlandsk politisk parti, stiftet 8. marts 2014.

Partiet blev stiftet af tidligere landsstyreformand i Grønland Hans Enoksen som var partiets formand frem 21. juni 2022 hvor han trak sig fra posten af personlige årsager. Pele Broberg blev valgt til ny formand 25. juni 2022 uden modkandidater.

Ved Landstingsvalget 2014 fik partiet 11,6% af stemmerne og tre pladser i Landstinget. Ved valget i 2018 fik de 13,4% svarende til fire pladser, og i 2021 12,2%, stadigt svarende til fire pladser. Valget blev vundet af Inuit Ataqatigiit (IA), der efterfølgende valgte at invitere Naleraq i regeringen.

Kort før valget i 2021 skiftede partiet navn og logo til det nuværende.

Valgresultater

Landstinget

Folketinget

Kilder

Eksterne henvisninger 
 

Politiske partier i Grønland
Etableret i 2014
Thomas James Cobden-Sanderson

Thomas James Cobden-Sanderson (født 2. december 1840 i Alnwick, Northumberland, død 7. september 1922) var en engelsk bogbinder, trykker og kunstner.

Thomas James Sanderson blev født i Alnwick, en lille by i det nordlige Northumberland, og studerede jura på Owens College, University of Manchester, senere ved Trinity College i Cambridge og arbejdede som sagfører 1871-83.

1882 var han blevet gift med Anne Cobden (1853-1926) og føjede hendes navn til sit. Gennem hende kom han i kontakt med Arts and Crafts-bevægelsen og lærte William Morris at kende, en fremtrædende skikkelse i den nye bogkunstbevægelse. 

1883 skiftede han løbebane ved at blive oplært hos bogbinderen Roger de Coverley. I 1884 indrettede han sit eget bogbinderi Doves Bindery med navn efter en lokal pub og fremstillede 1884-1893 167 indbindinger. Trods dette beskedne antal i de ca. ti år, han selv indbandt bøger, har hans arbejde haft stor betydning. Den danske bogbinder August Sandgren blev opmærksom på Cobden-Sandersons arbejde under sit ophold i Berlin under første verdenskrig og lod sig inspirere af det.

Cobden-Sanderson arbejdede også for William Morris' Kelmscott Press, og sammen med trykkeren og typografen Emery Walker grundlagde han Doves Press i London Borough of Hammersmith og udgav 1900 et manifest om bogæstetik The Ideal Book or Book Beautiful: A Tract on Calligraphy Printing and Illustration and on The Book Beautiful as a Whole.

Litteratur 
 Nordisk Leksikon for Bogvæsen, I, side 224
 Bøggild-Andersen og Edward Wolf: Bogbindets Historie side 152-153

Noter

Eksterne henvisninger 

  T. J. Cobden-Sanderson på Wikisource 
 Thomas James Cobden-Sanderson : "The Arts and Crafts Movement" hos Gutenberg.org
  
 Cobden-Sanderson hos Den Store Danske

Bogbindere
Kunstnere fra England
Briter i 1800-tallet
Briter i 1900-tallet
Angelbogade (Flensborg)

Angelbogade (dansk) eller Angelburger Straße (tysk) er en gade i det indre Flensborg, der fører fra Søndertorvet op til Havretorvet. Gaden forbinder den indre by (Sankt Nikolaj-kvarteret) med det sydøstlige Flensborg (Sankt Hans-Kvarteret og den syd for Havretorvet beliggende bydel Fiskergaarden). 

Gaden var op til 1900-tallet den primære indfaldsvej til byen for bønderne fra Angel. Vest for Søndertorvet fortsatte gaden som Frisergaden. Angelbogaden er en af de fem historiske vest-østgående handelsveje (Angelboveje), der førte fra det østlige Angel til Hærvejen. Med Angelboporten/Hansporten og Mølleporten befandt sig to af de flensborgske byporte i Angelbogaden. Ved Mølleporten krydsedes gaden af Møllebækken, som var en udløber af den Lille og Store Mølledam i Flensborg Fjord og som i middelalderen udgjorde grænsen mellem Vis Herred i vest og Husby Herred i øst. I nærheden af Angelbogade lå i middelalderen en lille borg eller gård, som fungerede måske som toldsted for de handlende fra Angel. Derom vidner endnu den lille paralleltløbende gade Ved Damgården.

I dag er gaden præget af sin beliggenhed i den centrale by. Især på strækningen mellem Søndergårdender (Süderhofenden) og Søndertorvet er der mange butikker samt C&A og Flensburg Galerie. Afsnittet mod Søndertorvet er også trafiksaneret og velegnet til blandet færdsel. Her har gaden næsten karakter af en gågade. Strækningen mod Havretorvet har en mere blandet bebyggelse med både mindre butikker, småhuse og en del etageboliger.

Galleri

Eksterne henvisninger

Gader i Flensborg
Horreby Lyng

Horreby Lyng er Falsters eneste højmose og den største på Lolland-Falster med sine 150 ha.

I førromersk jernalder blev mosen, i lighed med en række andre moser, brugt til ofringer, og kraniet af et syv-otteårigt barn samt et skindslag og en fod er fundet i forbindelse med tørvegravning.

Horreby Lyng har været en del af det Falsterske Krongods. Da godset kom på auktion i 1766, blev Horreby Lyng købt som en del af Corselitze Gods af prins Carl af Hessen. Blot to år senere overtog Johan Frederik Classen (1725-1792) godset. Han havde ingen arving, så der blev udarbejdet et testamente, som bestemte, at hele hans formue skulle tilfalde en stiftelse, som bl.a. har velgørende formål. Stiftelsen, også kaldet Det Classenske Fideicommis, ejer i dag bl.a. Corselitze Gods.
 
I midten af 1800-tallet, og som følge af landboreformerne, blev udstrækningen af hovedgårdenes marker reduceret. Et tydeligt eksempel på dette er det gamle matrikelkort fra lyngen fra 1850. Selve Horreby Lyng var på ca. 150 ha, og heraf fastholdt Corselitze Gods de 92 ha. Resten, 48 ha, blev fordelt blandt gårdmændene i Horreby og Eget samt de lokale præsteembeder og skoler. De lokale anvendte lodderne til afgræsning med kreaturer, men også til tørvegravning til eget forbrug.

Tørvegravning 

Det vides ikke med sikkerhed, hvornår man påbegyndte tørvegravningen på Horreby Lyng. Men der findes gamle dokumenter, som beskriver, at man allerede i 1844 har foretaget tørvegravning.
 
I 1890 blev der foretaget en undersøgelse af tørvelagets tykkelse for at vurdere mulighederne for en egentlig tørveproduktion. Der var flere steder, hvor man på dette tidspunkt vurderede, at tørvelaget var omkring 10 m tykt.
 
Der er blevet gravet megen tørv i lyngen både under første og anden verdenskrig. Særligt under anden verdenskrig blev kul en mangelvare og tørvemoser en guldgrube. Corselitze Gods påbegyndte en massiv indvinding af tørv. Der blev etableret et sindrigt system af kanaler for at afvande mosen. I sommerhalvåret når vandspejlet var lavest, blev der udvundet tørv. I 1940 da produktionen var højest, blev der udvundet ca. 6.000 tons. Den primære aftager af tørven var sukkerfabrikken i Nykøbing Falster.
Mændene stod med håndkraft og gravede tørven fri. Arbejdet med at stable tørvene var kvinde- og børnearbejde. Det vurderes, at da tørveproduktionen var på sit højeste, var der mere end 100 mænd, kvinder og børn beskæftiget i mosen. Horreby Lyng var derfor i en periode den største arbejdsplads på Falster.

Natura 2000
Horreby lyng er en del af Natura 2000-område nr. 175 Horreby Lyng og Listrup Lyng, og blev påbegyndt  fredet i 1961, og fuldt fredet i  1981, i alt ca. 254 hektar.

Eksterne kilder/henvisninger 

 

Falster
Moser i Danmark
Natura 2000-planer
Lokaliteter i Guldborgsund Kommune
Eirik Ivarsson

Eirik Ivarsson (ca. 1130 - 1213) var  biskop i Stavanger fra år 1171. Han blev på trods af kong Sverres modstand valgt til ærkebiskop efter Øystein Erlendssons død i 1188. 

Eirik var af god æt. Hans far, Ivar Skrauthanke, havde været biskop i Nidaros i 1140'erne. Eirik havde også studeret ved St. Victorklostret i Paris, og udstyret med sin tids højeste dannelse og med personlige egenskaber indenfor eliten af datidens europæiske reformistbevægelse, var han kommet tilbage til Norge, hvor han blev viet som biskop i Stavanger først i 1170'erne. 

Stavangerbispen Eirik Ivarssons valg til ærkebiskop sommeren 1188 afveg på flere punkter fra forskrifterne som var givet for valg i 1153. Valget fandt ikke sted ved metropolitansetet og hans forgænger havde før sin død nærmest udpeget Eirik som sin efterfølger. Ærkebiskop Eirik var en ivrig gregorianer og det var derfor naturlig at kong Sverre talte imod, at han blev valgt. Snart kom han i heftig strid med kongen som hævdede sin ret til at øve indflydelse på de gejstlige valg, søgte at indskrænke ærkebispens indtægter og han ville forbyde ærkebispen at holde væbnet følge. 

Han flygtede til Danmark, hvor han fandt støtte hos ærkebiskop Absalon og opnåede at paven bandlyste Sverre og tvang de norske bisper til at forlade Norge. Efter Sverres død forligede Eirik sig med hans søn Håkon og vendte tilbage til Norge i 1202. Han var da blind, men blev stående som ærkebiskop indtil 1205, da han nedlagde sin værdighed.

Eksterne henvisninger 
Katolsk.no – Eirik Ivarsson (1188–1213) 

Biskopper fra Norge
Women's Regional Handball League 2012-13

Women's Regional Handball League 2012-13 var den femte sæson af Women's Regional Handball League.

Ligaen havde deltagelse af otte hold fra Kroatien, Serbien, Montenegro og Makedonien, som mødte hinanden i en dobbeltturnering ude og hjemme. De fire bedst placerede hold gik videre til slutspillet, der blev afviklet i final 4-format.

Mesterskabet blev vundet af ŽRK Budućnost, som både vandt med 30-16 over ŽRK Metalurg i finalen, og som dermed vandt Women's Regional Handball League for fjerde gang i træk.

Resultater

Grundspil

Slutspil 

Slutspillet med de fire bedste hold blev spillet i Tivat, Montenegro.

Kilder / eksterne henvisninger 
Women's Regional Handball League

Noter 

Håndbold i 2012
Håndbold i 2013
Women's Regional Handball League
Tuolumne County

Tuolumne County er et amt beliggende i Sierra Nevada, i den centrale del af den amerikanske delstat Californien. Hovedbyen i amtet er Sonora. I år 2010 havde amtet 55.365 indbyggere. Den nordlige del af Yosemite National Park er beliggende i den østlige del af Tuolumne.

Historie 
Amtet er ét af de oprindelige i Californien, grundlagt 18. februar 1850. Dele af Tuolumne blev i 1854 givet til Stanislaus County i sydvest, og Alpine County fik i 1864 et areal i nord.

Geografi 
Ifølge United States Census Bureau er Tuolumnes totale areal på 5.890,5 km², hvoraf de 100,8 km² er vand.

Grænsende amter 
 Alpine County - nord 
 Calaveras County - nordvest 
 Stanislaus County - sydvest 
 Mariposa County - syd 
 Madera County - sydøst 
 Mono County - øst 
 Merced County - sydvest

Byer i Tuolumne

Eksterne henvisninger 

 Tuolumne Countys officielle hjemmeside 

Counties i Californien
Etableret i 1850
Calaveras County

Calaveras County er et amt beliggende i "Gold County", i den centrale del af den amerikanske delstat Californien. Hovedbyen i amtet er San Andreas. I år 2010 havde amtet 45.578 indbyggere.

Historie 
Amtet er ét af de oprindelige i Californien, grundlagt 18. februar 1850. Dele af Tuolumne blev i 1854 givet til Amador County i nord, og Alpine County fik i 1864 et areal i nordøst.

Geografi 
Ifølge United States Census Bureau er Calaveras' totale areal på 2.685,4 km², hvoraf de 43,5 km² er vand.

Grænsende amter 
 Stanislaus County - sydvest 
 San Joaquin County - vest 
 Amador County - nord 
 Alpine County - nordøst 
 Tuolumne County - syd, sydøst

Byer i Calaveras

Eksterne henvisninger 

 Calaveras Countys officielle hjemmeside 

Counties i Californien
Etableret i 1850
San Joaquin County

San Joaquin County er et amt beliggende i Central Valley, i den centrale del af den amerikanske delstat Californien. Hovedbyen i amtet er Stockton. I år 2010 havde amtet 685.306 indbyggere.

Historie 
Amtet er ét af de oprindelige i Californien, grundlagt 18. februar 1850, og fik navn efter San Joaquin River.

Geografi 
Ifølge United States Census Bureau er San Joaquins totale areal på 3.694,0 km², hvoraf de 69,9 km² er vand.

Grænsende amter 
 Stanislaus County- syd, sydøst 
 Alameda County - vest 
 Contra Costa County - vest 
 Sacramento County - nord 
 Amador County - nordøst 
 Calaveras County - øst 
 Santa Clara County - sydvest

Byer i San Joaquin

Eksterne henvisninger 

 San Joaquin Countys officielle hjemmeside 

Counties i Californien
Etableret i 1850
Alameda County

Alameda County er et amt beliggende i den vest-centrale del af den amerikanske delstat Californien. Hovedbyen i amtet er Oakland. I år 2010 havde amtet 1.510.271 indbyggere.

Historie 
Amtet blev grundlagt 25. marts 1853 med et stort areal fra Contra Costa County i nord, og et mindre fra Santa Clara County.

Geografi 
Ifølge United States Census Bureau er Alamedas totale areal på 2.126,8 km², hvoraf de 216,4 km² er vand.

Grænsende amter 
 Santa Clara County - syd 
 San Mateo County - vest 
 San Francisco County - vest 
 Contra Costa County - nord 
 San Joaquin County - øst 
 Stanislaus County - sydøst

Byer i Alameda

Eksterne henvisninger 

 Alameda Countys officielle hjemmeside 

Counties i Californien
Etableret i 1853
Mariposa County

Mariposa County er et amt beliggende for foden af Sierra Nevada-bjergene, i den centrale del af den amerikanske delstat Californien. Hovedbyen i amtet er Mariposa. I år 2010 havde amtet 18.251 indbyggere. Den centrale del af Yosemite National Park er beliggende i den østlige del af amtet.

Historie 
Amtet er ét af de oprindelige i Californien, grundlagt 18. februar 1850 som det største i hele delstaten. Siden har Mariposa givet afkald på areal til 12 amter.

Geografi 
Ifølge United States Census Bureau er Mariposas totale areal på 3.788,6 km², hvoraf de 30,2 km² er vand.

Grænsende amter 
 Tuolumne County - nord
 Merced County - vest
 Madera County - syd, øst
 Stanislaus County - nordvest

Byer i Mariposa

Eksterne henvisninger 

 Mariposa Countys officielle hjemmeside 

Counties i Californien
Etableret i 1850
Merced County

Merced County er et amt beliggende i Central Valley, i den centrale del af den amerikanske delstat Californien. Hovedbyen i amtet er Merced. I år 2010 havde amtet 255.793 indbyggere.

Historie 
Amtet blev grundlagt i 1855 med areal fra Mariposa County i øst, og opkaldt efter floden Merced River. Året efter måtte man så afgive lidt jord til Fresno County i syd.

Geografi 
Ifølge United States Census Bureau er Merceds totale areal på 5.107,1 km², hvoraf de 111,8 km² er vand.

Grænsende amter 
 San Benito County - sydvest 
 Santa Clara County - vest 
 Stanislaus County - nord 
 Mariposa County - øst 
 Madera County - sydøst 
 Fresno County - syd 
 Tuolumne County - nordøst

Byer i Merced

Eksterne henvisninger 

 Merced Countys officielle hjemmeside 

Counties i Californien
Etableret i 1855
Madera County

Madera County er et amt beliggende i Sierra Nevada-bjergene, i den centrale del af den amerikanske delstat Californien. Hovedbyen i amtet er Madera. I år 2010 havde amtet 150.865 indbyggere. Dele af Yosemite National Park er beliggende i den nord-østlige del af amtet.

Historie 
Amtet blev grundlagt i 1893 fra den sydlige del af Mariposa County. Dette skete efter en folkeafstemning den 16. maj 1893, hvor man med stemmerne 1.179 mod 358, besluttede at etablerede det nye amt.

Geografi 
Ifølge United States Census Bureau er Maderas totale areal på 5.577, km², hvoraf de 45,2 km² er vand.

Grænsende amter 
 Fresno County - syd, vest 
 Merced County - nordvest 
 Mariposa County - nord 
 Tuolumne County - nordøst 
 Mono County - nordøst

Byer i Madera

Eksterne henvisninger 

 Madera Countys officielle hjemmeside 

Counties i Californien
Etableret i 1893
Plumas County

Plumas County er et county beliggende i Sierra Nevada, i den nordøstlige del af den amerikanske delstat Californien. Hovedbyen i countiet er Quincy. I år 2010 havde countiet 20.007 indbyggere.

Geografi 
Ifølge United States Census Bureau er Plumas' totale areal på 6.770 km², hvoraf de 160 km² er vand.

Grænsende counties 
 Sierra County - syd 
 Yuba County - sydvest 
 Butte County - vest 
 Tehama County - nordvest 
 Shasta County - nordvest 
 Lassen County - nord, øst

Eksterne henvisninger 

 Plumas Countys officielle hjemmeside 

Counties i Californien
Etableret i 1854
Siskiyou County

Siskiyou County er et amt beliggende i den nordligste del af den amerikanske delstat Californien, på grænsen til nabostaten Oregon. Hovedbyen i amtet er Yreka. I år 2010 havde amtet 44.900 indbyggere.

Historie 
Amtet blev grundlagt 22. marts 1852 med dele fra Shasta og Klamath County. Det blev opkaldt efter Siskiyou Mountains. I 1855 overdrog man noget af amtets areal til Modoc County i øst.

Geografi 
Ifølge United States Census Bureau er Siskiyous totale areal på 16.440, km², hvoraf de 180 km² er vand.

Grænsende amter 
 Del Norte County - vest 
 Humboldt County - sydvest 
 Trinity County - syd 
 Shasta County - syd 
 Modoc County - øst 
 Klamath County, Oregon - nord 
 Jackson County, Oregon - nord 
 Josephine County, Oregon - nordvest

Byer i Siskiyou

Eksterne henvisninger 

 Siskiyou Countys officielle hjemmeside 

Counties i Californien
Etableret i 1852
Modoc County

Modoc County er et amt beliggende i det nord-østligste hjørne af den amerikanske delstat Californien, på grænsen til nabostaterne Oregon i nord, og Nevada i øst. Hovedbyen i amtet er Alturas. I år 2010 havde amtet 9.686 indbyggere.

Geografi 
Ifølge United States Census Bureau er Modocs totale areal på 10.886,7 km², hvoraf de 671,5 km² er vand.

Grænsende amter 
 Lassen County - syd 
 Shasta County - sydvest 
 Siskiyou County - vest 
 Klamath County, Oregon - nord 
 Lake County - nord 
 Washoe County, Nevada - øst

Byer i Modoc

Eksterne henvisninger 

 Modoc Countys officielle hjemmeside  

Counties i Californien
Etableret i 1874
Twin Falls

Twin Falls er et vandfald ved floden Snake River i den amerikanske delstat Idaho. Vandfaldet, der har et fald på 61 meter, har givet navn til den nærliggende by Twin Falls.

Twin Falls var oprindeligt to vandfald, men bygning af en dæmning og et vandkraftværk ændrede flodens løb, og der er i dag kun et enkelt vandfald på stedet.  

Vandfald i USA
Orkanger

Orkanger er administrationsby i Orkdal kommune i Trøndelag fylke i Norge. Stedet ligger hvor Orkladalen munder ud i Orkdalsfjorden. Orkanger og nabobebyggelsen Fannrem er vokset sammen til en by. Byen Orkanger/Fannrem har 7.195 indbyggere (2012), og er dermed Sør-Trøndelags næststørste by , efter Trondheim.

Trafik 
Fra Orkanger går jernbanestrækningen Thamshavnbanen til Løkken Værk i Meldal. Jernbanen fragtede tidligere malm fra minen på Løkken Værk, men bruges nu kun som museumsjernbane.

Orkanger ligger 42 kilometer sydvest for Norges tredje største by, Trondheim. Rejsetiden mellem de to byer blev reduceret fra 40 til 30 minutter da der 30. juni 2005 blev åbnet en ny strækning af europavej 39. Den nye vej er motortrafikvej, og erstatter en trafikfarlig vejstrækning med mange sving langs Børsaberga.

Erhvervsliv 
Orkanger er af de vigtigste industriknudepunkter i Midtnorge. Industrien ligger hovedsagelig i området Grønøra, vest for udmundingen af floden Orkla. De største industrivirksomheder er Technip Offshore Norge AS, Reinertsen, Washington Mills og smelteværket Elkem Thamshavn AS.

Galleri

Eksterne kilder/henvisninger 

Trøndelags geografi
Orkdal
Øjvind Lidegaard

Øjvind Lidegaard (født 17. januar 1954) er en dansk professor, overlæge, dr.med., bror til Bo og Martin Lidegaard.

Han er søn af Mads og Else Lidegaard. I 1992 blev han speciallæge i gynækologi-obstetrik og blev i 2006 dr.med.

Han har været overlæge ved gynækologisk/obstetrisk afdeling, Amtssygehuset i Herlev, hvor han primært beskæftigede sig med forplantning og sygdomme relateret til hormonsystemet; eksempelvis kønshormoners indflydelse på udviklingen af kræftsygdomme og kredsløbssygdomme hos kvinder. Siden 2006 har Lidegaard været overlæge og klinisk professor ved Gynækologisk Klinik på Juliane Marie Centret ved Rigshospitalet og blev i 2013 ordførende professor for sit fagområde.

Lidegaard var den første forsker, som fastslog, at de ældre andengenerations p-piller giver færre blodpropper end nyere og dyrere p-piller. Det medførte et stort skift i p-pille-anvendelsen i Danmark.

Han er gift med afdelingsjordemoder Anne Poulsgaard Lidegaard.

Kilder 
 "Mor Danmarks fødselslæge", B.dk, 15. januar 2014.
 "Gynækologen med hang til husbyggeri og klimanørderi", Kristeligt-dagblad.dk, 17. januar 2014.

Henvisninger 

Øjvind
Gynækologer fra Danmark
Professorer fra Københavns Universitet
Danskere i 1900-tallet
Danskere i 2000-tallet
Personer i Kraks Blå Bog